PATVIRTINTA

Skuodo vaikų lopšelio-darželio direktoriaus

2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO AUKLĖTOJO PADĖJĖJO (SPECIALIOJO UGDYMO GRUPĖS AUKLĖTOJO PADĖJĖJO) PAREIGYBĖS APRAŠYMAS**

**I SKYRIUS**

**AUKLĖTOJOS PADĖJĖJO (SPECIALIOJO UGDYMO GRUPĖS AUKLĖTOJO PADĖJĖJO) PAREIGYBĖ**

1. Skuodo vaikų lopšelio-darželio (toliau – lopšelio-darželio) auklėtojo padėjėjo (specialiojo ugdymo grupės auklėtojo padėjėjo) pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Auklėtojos padėjėjo (specialiojo ugdymo grupės auklėtojo padėjėjo) pareigybės grupė – kvalifikuotas darbuotojas.

3. Auklėtojo padėjėjo (specialiojo ugdymo grupės auklėtojo padėjėjo) pareigybės lygis – C.

4. Auklėtojo padėjėjas (specialiojo ugdymo grupės auklėtojo padėjėjo) pavaldus lopšelio-darželio direktoriui, tiesiogiai atskaitingas ūkvedžiui.

5. Auklėtojo padėjėją (specialiojo ugdymo grupės auklėtojo padėjėjo) skiria pareigoms ir atleidžia iš pareigų, nustato jo pareiginį atlyginimą, sudaro rašytinę sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialiuosius reikalavimus:

6.1. auklėtojo padėjėju (specialiojo ugdymo grupės auklėtojo padėjėju) gali dirbti asmuo turintis ne žemesnį kaip vidurinį išsilavinimą;

6.2. auklėtojo padėjėjas (specialiojo ugdymo grupės auklėtojo padėjėjas) turi mokėti lietuvių kalbą, gebėti bendrauti su vaikais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Auklėtojo padėjėjo (specialiojo ugdymo grupės auklėtojo padėjėjo) funkcijos:

7.1. užtikrina higieninę aplinką grupėje:

7.1.1. kiekvieną darbo dieną plauna priskirtų patalpų grindis, valo ir plauna tualeto ir

prausyklos patalpas, nuvalo drėgnu skuduru grindų apvadus;

7.1.2. kasdien valo kilimus dulkių siurbliu;

7.1.3. du kartus per metus (balandžio pradžioje ir rugpjūčio pabaigoje) išsiurbliuoja

pagalves, antklodes, čiužinius;

7.1.4. ryte nuvalo drėgna šluoste dulkes nuo stalų, spintų, lentynų, stendų ir kitų baldų,

durų blokų ir palangių;

7.1.5. kasdien plauna ir valo žaislus, priemones (medicininio stebėjimo metu ir dezinfekuoja);

7.1.6. pagal poreikį valo visų priskirtų vidaus patalpų langų stiklus ir nuplauna jų rėmus;

7.1.7. kasdien išneša į numatytas vietas šiukšles iš šiukšliadėžių, valo unitazus ir kriaukles bei kitus sanitarinius mazgus leidžiamais naudoti valikliais;

7.1.8. kasdien vėdina pagal grafiką grupės patalpas, užtikrina vaikų saugumą (langų

užraktus atrakina tik valant langus, kai grupėje nėra vaikų);

7.1.9. kartą per mėnesį atlieka priskirtų patalpų pagrindinį tvarkymą: plauna ir valo baldus, duris, sienas, šviestuvus;

7.1.10. kloja lovytes, ženklina ir keičia pagal grafiką (prireikus ir dažniau) patalynę,

nuneša ją į nešvarių skalbinių patalpas;

7.1.11. naudoja darbo įrankius (kibirus, šepečius, šluostes ir kt.), spec. rūbus pagal

paskirtį, valymo ir dezinfekcijos priemones laiko vaikams neprieinamoje vietoje;

7.2. informuoja ūkvedį, grupės auklėtoją apie vaikų gyvybei gresiantį pavojų (sulūžę baldai, nepritvirtinti įrengimai, nebetinkami naudojimui žaislai ir kt.);

7.3. pasirūpina, kad vaikai lauke turėtų geriamojo vandens;

7.4. visas vaikui skirtas priemones ženklina tuo pačiu ženklu ar numeriu: rankšluosčius ar rankšluostinę (jei naudojami ne vienkartiniai rankšluosčiai), lovą ar čiužinį, patalynę, naktipuodį. Draudžiama vieno vaiko naudotas priemones neišplovus perduoti kitam vaikui;

7.5. dirba su valymo, dezinfekcijos priemonėmis, vadovaujantis gamintojų instrukcijomis, gamintojų ar tiekėjų saugos duomenų lapuose nurodytais sveikatos saugos reikalavimais;

7.6. asmeniniam naudojimui skirtus vaistus laiko vaikams neprieinamoje vietoje.

7.7. teikia pagalbą grupės auklėtojui:

7.7.1. padeda vaikams apsirengti ruošiantis pasivaikščiojimui lauke, kūno kultūros ir muzikos veiklai bei persirengia grįžus iš jos (pagal poreikį);

7.7.2. padeda vaikams susitvarkyti drabužius, avalynę, žaidimo vietą (pagal poreikį);

7.7.3. prižiūri vaikus pietų miego metu auklėtojui dalyvaujant susirinkimuose, konsultacijose ir kituose renginiuose;

7.7.4. lydi vaikus į kūno kultūros, muzikos, papildomos veiklos užsiėmimus ir pasivaikščiojimus;

7.7.5. pasiskirsto darbais su auklėtoju organizuojant vaikų rėžiminius momentus (vaikams naudojantis tualetu, plaunantis rankas, ruošiantis miegui ir kt.);

7.7.6. padeda grupės auklėtojui ruošiantis veiklai ir veiklos metu (padėti vaikams užsirišti prijuostes, įsipilti vandens dailės veiklai, nušluostyti stalą po dailės veiklos ir kt.) (pagal poreikį);

7.7.7. stebėti ir teikti pagalbą ugdomosios veiklos metu specialiųjų ugdymosi poreikių vaikams;

7.7.8. dalyvauja renginių, akcijų metu, padeda organizuoti, tvarkyti inventorių;

7.8. organizuoja vaikų maitinimą:

7.8.1. nuvalo stalus prieš dengiant ir po maitinimo su tam skirta pašluoste drėgnu būdu tam skirtomis plovimo priemonėmis, plovimui naudoja tam skirtą pašluostę, ženklintą talpą;

7.8.2. serviruoja stalus pusryčiams, pietums, vakarienei pagal grupės vaikų skaičių, išdėstyto tam maitinimui reikalingus indus: puodukus, lėkštės, įrankius ir kt;

7.8.3. parsineša maistą į grupę iš virtuvės, tam skirtuose ženklintuose induose su dangčiais, pagal sudarytą maisto išdavimo grafiką;

7.8.4. išdalina maistą. Dalinant pietus laikosi laipsniškumo: išpilsto sriubą į lėkštes, vaikams pradėjus valgyti sriubą, porcijuoja antrus patiekalus (deda mėsos patiekalus, garnyrą, padažą, salotas) pagal maisto higienos nustatytas normas;

7.8.5. surinka indus nuo stalų, išvalo atliekas į tam skirtą ženklintą talpą;

7.8.6. išvalo talpą po panaudojimo nuo maisto atliekų ir gerai išplauna leidžiamomis naudoti priemonėmis;

7.8.7. išplauna grupės patalpų grindis po vaikų maitinimo;

7.8.8. medicininės stebėsenos metu dezinfekuoja visus indus, įrankius, puodus, puodukus, dubenis, lentynas, vaikų maitinimo patalpas, kėdes, stalus, spinteles 0,25% mikrobako

skiediniu;

7.8.11. organizuoja vaikų maitinimą, dėvi tam skirtą aprangą.

7.9. Vykdo kitus lopšelio-darželio direktoriaus, ūkvedžio, visuomenės sveikatos priežiūros specialisto pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)